Fernando Trueba

Fernando Trueba, nado en Madrid o 18 de xaneiro de 1955, é un director de cine español. É irmán do guionista, director e produtor David Trueba.

 Biografía 

Iniciado como crítico de cine e guionista, deuse a coñecer coa súa primeira película, chamada oportunamente Ópera prima (1980), á que seguirían outras entre as que cabe salientar Sé infiel y no mires con quién (1985) protagonizada por Ana Belén, Carmen Maura e Antonio Resines entre outros.

Dirixiu para televisión a serie La mujer de tu vida, e en 1992 chegaría o grande éxito da súa película Belle Époque, que foi galardoada con tres premios Goya: mellor película, mellor director e mellor actriz (Ariadna Gil). En 1993 foi galardoada esta mesma co premio á mellor película estranxeira dos oscars dos Estados Unidos.

Posteriormente rodaría películas coma Two Much (1995) con Antonio Banderas e Melanie Griffith, La niña de tus ojos (1998), con Penélope Cruz, ou El embrujo de Shanghai (2003), onde traballou unha vez máis dirixindo a Ariadna Gil, a muller do seu irmán David.

O seu último traballo como director ata o momento foi o documental El milagro de Candeal (2004), coa participación do músico brasileiro Carlinhos Brown e centrada precisamente no lugar onde naceu este. Ten anunciado un próximo proxecto baixo o título Haunted Heart e previsto para o ano 2009.

Ten unha produtora, Fernando Trueba Producciones Cinematográficas S.A., responsable de varias das súas películas, así como das do seu irmán (como Obra Maestra, 2000 ou Bienvenido a casa, 2006) e doutros proxectos como a serie televisiva de Telecinco Ellas son así, emitida no ano 1999.

É autor do libro Dicionario de cine (1997) e está casado coa produtora Cristina Huete.

No que atinxe ao cinema galego, xa en 1976, antes, pois, de filmar a súa Ópera prima (1980), foi axudante de dirección d'O cadaleito, curtametraxe de Enrique R. Baixeras con guión do dramaturgo Francisco Taxes.

 Filmografía 
 Ano  Película  2016La reina de España2012El artista y la modelo2010Chico y Rita2009El baile de la Victoria 2004  El milagro de Candeal  2002  El embrujo de Shanghai  2000  Calle 54  1998  La niña de tus ojos  1994  Two Much  1992  Belle Époque  1989  El sueño del mono loco  1986  El año de las luces  1985  Sé infiel y no mires con quién  1983  Sal gorda  1980  Opera prima 

 Premios 
 Premios Goya 
Como mellor director:

 1990 - El sueño del mono loco
 1993 - Belle Époque
 1999 - La niña de tus ojos

Como mellor película de animación:

 2011 - Chico y Rita

 Premios Oscar 
Oscar á mellor película estranxeira:

 1994 - Belle Époque

 Medalla do CEC ao mellor director 

 1992 - Belle Époque

Categoría:Directores de cinema de España
Categoría:Nados en Madrid
Categoría:Nados en 1955
Categoría:Alumnos da Universidade Complutense de Madrid